Den mest berømte innspillingen av sangen ble imidlertid foretatt 12. desember 1955 av Bill Haley and His Comets under en innspillingssession for Decca Records. Ulik mesteparten av Haleys innspillinger for Decca, som ble foretatt i the Pythian Temple studio i New York City, ble «See You Later, Alligator» og B-siden, «The Paper Boy (On Main Street U.S.A.)», innspilt i selve Decca-bygningen i New York City. Produsent var Milt Gabler.